พอดีจะเปลี่ยนยี่ห้อยาคุมทานค่ะ ตอนแรกทานยาคุมยี่ห้อเลอร์เมร่า แบบ 21 เม็ด และจะเปลี่ยนมาทานยาคุมยี่ห้อเมโลเดีย แบบ 21 เม็ด เพราะปกติก็ทานยาคุมตรงตามเวลามาโดยตลอด อยากจะสอบถามว่าในช่วงสัปดาห์แรกหรือใน 7 วันแรกของการเริ่มทานยาคุมแผงแรกของยาคุมยี่ห้อใหม่ สามารถมีเพศสัมพันธ์ได้ไหมค่ะหรือต้องกินยาให้ครบ 7 วัน ถึงสามารถมีเพศสัมพันธ์ได้? และสามารถยังคุมกำเนิดได้ต่อเนื่องรึป่าวค่ะ
สวัสดีค่ะ ยาคุมกำเนิดยี่ห้อเลอร์เมร่า (Lermera) เป็นยาคุมกำเนิดที่ประกอบด้วยฮอร์โมน Ethinyl estradiol 0.03 มิลลิกรัม และ levonorgestrel 0.15 มิลลิกรัม ส่วนยาคุมกำเนิดยี่ห้อเมโลเดีย (Melodia) ประกอบด้วยฮอร์โมน Ethinyl estradiol 0.03 มิลลิกรัม และ Drospirenone 3 มิลลิกรัม ดังนั้น ยาคุมทั้ง 2 ยี่ห้อนี้ ถือว่ามีปริมาณฮอร์โมนเอสโตรเจนที่เท่ากัน ดังนั้น เมื่อทานยาคุมยี่ห้อเลอร์เมร่า ครบ 21 เม็ดและเว้นระยะครบ 7 วัน ก็ให้เริ่มทานยี่ห้อเมโลเดียต่อได้เลย การออกฤทธิ์ในการป้องกันการตั้งครรภ์ก็จะเป็นอย่างต่อเนื่อง และสามารถมีเพศสัมพันธ์ได้ตั้งแต่การทานยาเม็ดแรกค่ะ